
“Extracto da convocatoria da liña: AXUDAS DE CONCELLOS ADHERIDOS AO FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA (PEL REACTIVA)

De conformidade co previsto nos artigos 17.3.b e 20.8.a da Lei 38/2003, de 17 de novembro, Xeral de Subvencións, publícase o extracto da convocatoria da Liña de AXUDAS DE CONCELLOS ADHERIDOS AO FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA (PEL REACTIVA), cuxo texto completo se pode consultar na Base de Datos Nacional de Subvencións https://www.pap.hacienda.gob.es/bdnstrans/GE/es/index.

Primeiro.–Beneficiarios.
Estas axudas van dirixidas a persoas traballadoras autónomas con ou sen traballadores/as a seu cargo e microempresas, calquera que sexa a súa forma xurídica e que cumpran os requisitos establecidos na base 4ª das bases específicas reguladoras das axudas de concellos adheridos ao fondo de financiamento para a reactivación económica e social da provincia.
Segundo.–Obxecto.
A finalidade destas axudas é financiar os gastos correntes das persoas traballadoras por conta propia ou autónomas e as microempresas radicadas no Concello de Cerceda, directamente afectadas pola crise sanitaria ocasionada pola COVID-19, e a entrada en vigor do Real decreto 463/2020, do 14 de marzo, polo que se declarou o estado de alarma e as súas posteriores prórrogas.
Terceiro.–Bases reguladoras.
A presente convocatoria réxese polas Bases reguladoras publicadas no BOP número 123 de 05/08/2020 (https://bop.dacoruna.gal/bopportal/publicado/2020/08/05/2020_0000005419.pdf), no BOP número 128 de 12/08/2020 (https://bop.dacoruna.gal/bopportal/publicado/2020/08/12/2020_0000005589.pdf.), e polas bases reguladoras aprobadas mediante decreto de alcaldía de 29/10/2020.
Cuarto.–Contía.
O importe da consignación prevista ascende a un total de 85.754,54 € con cargo á  partida 2020.241.48000 do Orzamento ordinario para 2020. Este orzamento poderá ser obxecto de modificacións como consecuencia da asignación ou da redistribución de fondos para o financiamento destas axudas.
Quinto.–Prazo de presentación de solicitudes.
O prazo de presentación de solicitudes iniciarase a partir do día seguinte ao da publicación do extracto da  convocatoria no Boletín Oficial da Provincia, e finalizará ás 14.00 horas do día 25 de novembro de 2020.

Sexto.–Outros datos de interese.
Tanto as solicitudes coma o resto da tramitación da presente convocatoria, realizarase por vía telemática a través da sede electrónica do Concello de Cerceda: https://sede.cerceda.org/”.
A Alcaldesa en funcións
Catrina Queijo García
(D.D. Alcaldía 862/2020, de 22 de outubro)

